L'any 1968 fou un any d'importants viatges i esdeveniments: Cuba, el Maig francès i la primera anada, clandestina, a la Unió Soviètica amb Alberti i María Teresa León. Aquest viatge serveix per a confrontar ideologia amb realitat. Així, si l'any 1963 representa la flexibilització del seu ideari estètic a partir de la crisi del realisme, els diferents fets esdevinguts al llarg del 1968 faran que aquesta revisió s'estengui al camp de les idees polítiques.